**Семафор** ― опит односно оксидационо-редукциона хемиска реакција што ја менува бојата. Воден раствор кој содржи гликоза и индиго кармин се подготвува во затворено шише кое содржи малку воздух. Кога стои, спонтано се претвора од жолта во кафеава. Меѓутоа, тресењето на шишето го оксидира метиленско синото назад во неговата првична боја. Со дополнително тресење, овој циклус на промена на бојата може да биде повторуван многу пати. Овој опит е класична хемиска изведба што може да биде користена во лабораториски курсеви како општ хемиски опит за проучување на хемиската кинетика и механизмот на реакција.

Опитот
------

Изведба на реакцијата.
Хемискиот семафор е оксидационо-редукциона реакција што ја менува бојата и е поврзана со опитот со сино шише. Една од раните формули се состои од гликоза, натриум хидроксид, индиго кармин (боја) и вода. Друга формула се состои од индиго кармин, аскорбинска киселина (витамин Ц), натриум бикарбонат, натриум хлорид, бакар(II) сулфат, натриум хидроксид и вода. Со тоа се намалува хемискиот отпад и нивото на корозивни хемикалии. Количината на цврсти хемикалии растворени во опитот може да биде намалена од 60 грама на 6 грама. И pH вредноста може да се намали од 13 на 3 што е полесно да се неутрализира pH до 7 со додавање сода бикарбона пред фрлањето. Исто така, тој е побезбеден и реакциите исто така се јавуваат побрзо и полесно се изведуваат.

Отпрвин, сите хемикалии се додаваат заедно и бојата се појавува жолта. По тресењето, бојата станува зелена, а потоа се менува во црвена откако ќе остане недопрена. Кога дополнително се набљудува, бојата се враќа во жолта, поради што растворот се нарекува хемиски семафор. Оваа реакција може да се повтори многу пати, но потребен е дополнителен кислород или индиго кармин.

Оваа реакција настанува со оксидација и редукција на растворот каде алкалниот гликозен раствор делува како редукционо средство. Гликозниот раствор е додаден во растворот што содржи показател (боја индиго кармин) и настануваат промени во бојата. Оваа реакција е позната и како опит на хемиски часовник бидејќи концентрациите на производите и реактантите се менувале во одреден период. Кога растворот е протресуван, кислородот се раствора во растворот и го оксидира индиго карминот. Растворот станува црвен ако се раствори мало количество кислород, а зелено ако целиот индиго кармин се оксидира. Растворот ќе се врати во првобитната жолта боја кога ќе се намали концентрацијата на нивото на кислород.

* Изминување на време на реакција на хемиски семафор
* Реакција на хемиски семафор (жолто)Реакција на хемиски семафор (жолто)
* Реакција на хемиски семафор (црвено)Реакција на хемиски семафор (црвено)
* Реакција на хемиски семафор (зелено)Реакција на хемиски семафор (зелено)

Наводи
------

1. ↑  Rajchakit, Urawadee; Limpanuparb, Taweetham (2016). „Greening the Traffic Light: Air Oxidation of Vitamin C Catalyzed by Indicators". *Journal of Chemical Education*. **93** (8): 1486–1489. Bibcode:2016JChEd..93.1486R. doi:10.1021/acs.jchemed.5b00630.
2. ↑  Wellman, Whitney E.; Noble, Mark E.; Healy, Tom (2003). „Greening the Blue Bottle". *Journal of Chemical Education* (англиски). **80** (5): 537. Bibcode:2003JChEd..80..537W. doi:10.1021/ed080p537.
3. ↑  Mann, Georgia. „Chemistry Week: Chemical traffic light". Посетено на 22 февруари 2023.
4. ↑  „Chemical Traffic Light". *MEL Science*. Архивирано од изворникот на 2020-10-01. Посетено на 22 февруари 2023.
5. ↑  Altott, April. „Traffic Light". Архивирано од изворникот на 2019-09-08. Посетено на 22 февруари 2023.